দুর্নীতির অভিযোগে গ্রেফতার সিপিআইএম পঞ্চায়েত প্রধান, ৫ দিনের পুলিশি হেফাজত

নদিয়া: ভুয়ো বিল দিয়ে আর্থিক দুর্নীতির অভিযোগে গ্রেফতার সিপিআইএম (CPIM) পঞ্চায়েত প্রধান। বুধবার তাকে আদালতে তোলা হয়। তাকে ৫ দিনের পুলিশি হেফাজতের (Police Custody) নির্দেশ দেওয়া হয়েছে। ভুয়ো বিল দিয়ে টাকা তোলার অভিযোগে গ্রেফতার করা হয় কানাইনগর পঞ্চায়েতের (Kanainagar Panchayet) সিপিআইএম প্রধান টগরী ঘোষকে (Tagari Ghosh)। পুলিশ সূত্রে জানা গিয়েছে, তেহট্ট ১ ব্লকের (Tehatta Block) বিডিওর (BDO) অভিযোগের ভিত্তিতে তাকে গ্রেফতার করা হয়েছে। তার বিরুদ্ধে ভুয়ো বিল তৈরি করে কয়েক লক্ষ টাকা আত্মসাতের অভিযোগ উঠেছিল। এর আগেও একাধিক টেন্ডার দুর্নীতির অভিযোগে নাম জড়িয়েছিল অভিযুক্ত প্রধানের। গতকাল গ্রেফতারের পর বুধবার তাকে তেহট্ট মহকুমা আদালতে তোলা হয়। তাকে পাঁচদিনের পুলিশি হেফাজতের (Police Custody) নির্দেশ দেওয়া হয়েছে। যদিও পঞ্চায়েত প্রধানের দাবি তাকে ফাঁসানো হয়েছে।

জানা গিয়েছে ওই পঞ্চায়েত প্রধান হার্ডওয়ারের দোকান, হোটেল সহ বিভিন্ন বিভিন্ন দোকানের বিল দিয়ে দফায় দফায় কয়েক লক্ষ টাকা পঞ্চায়েতের কোষাগার থেকে তুলেছেন। অথচ বাস্তবে ওই নামে কোনো দোকান বা হোটেলে নেই। তবে এই প্রথম নয়, এর আগেও প্রধানের বিরুদ্ধে টেন্ডার দুর্নীতির অভিযোগ উঠেছিল। সেই অভিযোগের ভিত্তিতেও থানায় অভিযোগ দায়ের করা হয়। যদিও সেই সময় উচ্চ আদালত থেকে জামিনে মুক্তি পান পঞ্চায়েত প্রধান।

আরও পড়ুন: বাঁকুড়ায় বাড়ছে ভোট উত্তাপ, ঢাক বাজিয়ে বিজেপিকে বিসর্জনের হুঙ্কার অরূপের

বিডিও জানিয়েছেন, পঞ্চায়েতের এক ব্যক্তি হায়দার আলী বিশ্বাস সহ পঞ্চায়েতের বেশ কয়েকজন সঞ্চালক তার কাছে ভুয়া বিল তৈরির অভিযোগ জানিয়েছিলেন। সেই অভিযোগের ভিত্তিতে তদন্ত শুরু হলে অভিযোগ প্রমাণ হওয়ায় মঙ্গলবার থানায় অভিযোগ দায়ের করেন বিডিও। এরপরই বিডিও অফিস থেকে গ্রেফতার করা হয় প্রধানকে। যদিও এই ঘটনায় বিডিওর দিকেই অভিযোগ তুলেছেন সিপিএম নেতৃত্ব। তাদের দাবি, তৃণমূলের সঙ্গে যোগসাজসেই এই ঘটনা ঘটানো হয়েছে।

দেখুন খবর: